CELEX: 32001R2396
Language: el
Date: 2001-12-07 00:00:00
Title: Κανονισμός (ΕΚ) αριθ. 2396/2001 της Επιτροπής, της 7ης Δεκεμβρίου 2001, για τον καθορισμό της εμπορικής προδιαγραφής που εφαρμόζεται στα πράσα

Avis juridique important

|

32001R2396

Κανονισμός (ΕΚ) αριθ. 2396/2001 της Επιτροπής, της 7ης Δεκεμβρίου 2001, για τον καθορισμό της εμπορικής προδιαγραφής που εφαρμόζεται στα πράσα  

Επίσημη Εφημερίδα αριθ. L 325 της 08/12/2001 σ. 0011 - 0014

Κανονισμός (ΕΚ) αριθ. 2396/2001 της Επιτροπήςτης 7ης Δεκεμβρίου 2001για τον καθορισμό της εμπορικής προδιαγραφής που εφαρμόζεται στα πράσαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 911/2001 της Επιτροπής(2), και ιδίως το άρθρο 2 παράγραφος 2,Εκτιμώντας τα ακόλουθα:(1) Σύμφωνα με το παράρτημα Ι του κανονισμού (ΕΚ) αριθ. 2200/96 οι προδιαγραφές για τα πράσα εγκρίθηκαν με τον κανονισμό (ΕΟΚ) αριθ. 1076/89 της Επιτροπής(3), όπως τροποποιήθηκε από τον κανονισμό (ΕΚ) αριθ. 888/97(4).(2) Για λόγους διαφάνειας στη διεθνή αγορά, πρέπει να ληφθεί υπόψη η προδιαγραφή που συνιστάται για τα πράσα από την ομάδα εργασίας για την τυποποίηση των φθαρτών τροφίμων και την ανάπτυξη της ποιότητας της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ). Επιπλέον, πρέπει να γίνουν ελαστικότερα τα όρια ανοχής για τα πρώιμα πράσα της κατηγορίας Ι. Πρέπει, συνεπώς, να καταργηθεί ο κανονισμός (ΕΟΚ) αριθ. 1076/89 και να αντικατασταθεί από ένα νέο κανονισμό περί καθορισμού των προδιαγραφών που λαμβάνουν υπόψη τα στοιχεία αυτά.(3) Από την εφαρμογή των προδιαγραφών αυτών θα πρέπει να εξαλειφθούν από την αγορά τα προϊόντα μη ικανοποιητικής ποιότητας, να προσανατολιστεί η παραγωγή κατά τρόπο ικανοποιητικό στις απαιτήσεις των καταναλωτών και να διευκολυνθούν οι εμπορικές σχέσεις με βάση ένα θεμιτό ανταγωνισμό, συμβάλλοντας με τον τρόπο αυτό στη βελτίωση της αποδοτικότητας της παραγωγής.(4) Οι προδιαγραφές εφαρμόζονται σε όλα τα στάδια εμπορίας. Η μεταφορά σε μεγάλη απόσταση, η αποθήκευση ορισμένης διάρκειας οι διάφορες επεξεργασίες στις οποίες υποβάλλονται τα προϊόντα είναι δυνατόν να προκαλέσουν ορισμένες αλλοιώσεις οφειλόμενες στη βιολογική εξέλιξη των προϊόντων αυτών ή στον κατά το μάλλον ή ήττον φθαρτό χαρακτήρα τους. Πρέπει να ληφθούν υπόψη οι αλλοιώσεις αυτές στην εφαρμογή των προδιαγραφών στα στάδια εμπορίας που έπονται του σταδίου αποστολής.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Η προδιαγραφή που εφαρμόζεται στα πράσα που υπάγονται στον κωδικό ΣΟ 0703 90 00 εμφαίνεται στο παράρτημα.Η προδιαγραφή εφαρμόζεται σε όλα τα στάδια εμπορίας, με τους όρους που προβλέπονται στον κανονισμό (ΕΚ) αριθ. 2200/96.Ωστόσο, στα στάδια που έπονται εκείνου της αποστολής, τα προϊόντα μπορούν να παρουσιάζουν, σε σχέση με αυτά που προβλέπουν οι προδιαγραφές· ελαφρά μείωση της φρεσκάδας και της σπαργής, καθώς και ελαφρές αλλοιώσεις οφειλόμενες στην εξέλιξη τους ή στον κατά το μάλλον ή το ήττον φθαρτό χαρακτήρα τους.Άρθρο 2Ο κανονισμός (ΕΟΚ) αριθ. 1076/89 καταργείται.Άρθρο 3Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Μαρτίου 2002.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 7 Δεκεμβρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 129 της 11.5.2001, σ. 3.(3) ΕΕ L 114 της 27.4.1989, σ. 14.(4) ΕΕ L 126 της 17.5.1997, σ. 11.ΠΑΡΑΡΤΗΜΑΠΡΟΔΙΑΓΡΑΦΗ ΓΙΑ ΤΑ ΠΡΑΣΑI. ΟΡΙΣΜΟΣ ΤΟΥ ΠΡΟΪΟΝΤΟΣΗ παρούσα προδιαγραφή αναφέρεται στα πράσα των ποικιλιών (cultivars) που προέρχονται από το Allium Porrum L., και προορίζονται να διατεθούν στον καταναλωτή σε νωπή κατάσταση, εκτός από τα πράσα που προορίζονται για βιομηχανική μεταποίηση.II. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑΗ προδιαγραφή αποβλέπει στον καθορισμό των χαρακτηριστικών που πρέπει να διαθέτουν τα πράσα μετά την επεξεργασία και τη συσκευασία.Α. Ελάχιστα χαρακτηριστικάΣε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία καθώς και των αποδεκτών ανοχών, τα πράσα πρέπει να είναι:- ακέραια (η διάταξη αυτή δεν εφαρμόζεται για τις ρίζες και τα άκρα των φύλλων που δύνανται να κοπούν),- υγιή· αποκλείονται τα προϊόντα που έχουν προσβληθεί από σήψη ή έχουν υποστεί αλλοιώσεις σε βαθμό ώστε να καθίστανται ακατάλληλα για την κατανάλωση,- καθαρά, πρακτικώς απαλλαγμένα από ξένες ύλες· οι ρίζες πάντως μπορούν να καλύπτονται ελαφρώς από επικολλημένο χώμα,- νωπής εμφανίσεως, απαλλαγμένα από φύλλα που έχουν μαραθεί ή έχουν απωλέσει τη δροσερότητά τους,- πρακτικά απαλλαγμένα από παράσιτα,- πρακτικά απαλλαγμένα από προσβολές παρασίτων,- απαλλαγμένα από μίσχους άνθους,- απαλλαγμένα από εξωτερική υγρασία πέραν της φυσιολογικής, δηλαδή εάν έχει προηγηθεί πλύση τους, να είναι αρκετά "στεγνά",- απαλλαγμένα από ξένες οσμές ή/και γεύσεις.Η ενδεχόμενη κοπή των φύλλων πρέπει να γίνεται συμμετρικά.Η ανάπτυξη και η κατάσταση των πράσων πρέπει να είναι τέτοια ώστε να της επιτρέπει:- να αντέχουν στις συνθήκες μεταφοράς και μεταχειρίσεως,- να φθάσουν στον τόπο προορισμού σε ικανοποιητική κατάσταση.Β. ΤαξινόμησηΤα πράσα ταξινομούνται σε δύο κατηγορίες που καθορίζονται ως εξής:i) Κατηγορία ΙΤα πράσα που κατατάσσονται στην κατηγορία αυτή πρέπει να είναι καλής ποιότητας. Πρέπει να παρουσιάζουν τα χαρακτηριστικά της ποικιλίας ή του εμπορικού τύπου.Πρέπει να παρουσιάζουν λευκό ή λευκοπράσινο χρωματισμό στο ένα τρίτο τουλάχιστον του συνολικού μήκους ή στο μισό του περικεκαλυμμένου τμήματος. Εντούτοις, για τα πρώιμα πράσα(1), το λευκό τμήμα ή το λευκοπράσινο τμήμα πρέπει να είναι τουλάχιστον το ένα τέταρτο του συνολικού μήκους ή το ένα τρίτο του περικεκαλυμμένου τμήματος.Μπορούν ωστόσο να παρουσιάζουν τα ακόλουθα ελαφρά ελαττώματα, με την προϋπόθεση ότι αυτά δεν ζημιώνουν τη γενική εμφάνιση του προϊόντος, την ποιότητά του, τη διατήρησή του και την παρουσίασή του στη συσκευασία:- ελαφρά επιφανειακά ελαττώματα,- ελαφρές προβολές από θρίπες επί των φύλλων αλλά όχι αλλού,- ελαφρά ίχνη χώματος στο εσωτερικό του στελέχους.ii) Κατηγορία IIΗ κατηγορία αυτή περιλαμβάνει τα πράσα που δεν μπορούν να υπαχθούν στην κατηγορία Ι αλλά ανταποκρίνονται στα ελάχιστα χαρακτηριστικά που καθορίζονται κατωτέρω.Το άσπρο τμήμα πρέπει να περιλαμβάνει τουλάχιστον το ένα τέταρτο του συνολικού μήκους ή το ένα τρίτο του περικεκαλυμμένου τμήματος.Τα πράσα μπορούν να παρουσιάζουν τα ακόλουθα ελαττώματα με την προϋπόθεση ότι διατηρούν τα βασικά χαρακτηριστικά ποιότητας, διατηρήσεως και παρουσιάσεως:- τρυφερή ταξιανθία, με τον όρο ότι βρίσκεται στο εσωτερικό του περικεκαλυμμένου τμήματος,- ελαφρούς μώλωπες, προβολές θριπών και ελαφρές σκωριοειδείς κηλίδες επί των φύλλων, αλλά όχι αλλού,- ελαφρό αποχρωματισμό,- ίχνη χώματος εντός του περικεκαλυμμένου τμήματος.III. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣΤο μέγεθος, καθορίζεται από τη διάμετρο, η οποία μετράται καθέτως προς τον άξονα του προϊόντος και επάνω από το εξόγκωμα του μίσχου.Η ελάχιστη διάμετρος καθορίζεται σε 8 mm για τα πρώιμα πράσα και σε 10 mm για τα άλλα πράσα.Για την κατηγορία Ι, η διάμετρος του παχύτερου στελέχους της αυτής δεσμίδας ή κιβωτίου, δεν πρέπει να είναι μεγαλύτερη από το διπλάσιο της διαμέτρου του μικρότερου στελέχους.IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣΓια τα προϊόντα που δεν ανταποκρίνονται στις απαιτήσεις της σχετικής κατηγορίας, γίνονται δεκτές ανοχές ποιότητας και μεγέθους σε κάθε κιβώτιο, ή σε κάθε δεσμίδα στην περίπτωση που τα πράσα δεν είναι συσκευασμένα.Α. Ανοχές ποιότηταςi) Κατηγορία ΙΓια τα πρώιμα πράσα, το 10 % κατ' αριθμό ή κατά βάρος των πράσων εμφανίζουν ελαφρά ταξιανθία που περιλαμβάνεται στο εσωτερικό του περικεκαλυμμένου τμήματος και 10 % κατ' αριθμό ή κατά βάρος των πράσων δεν ανταποκρίνονται στα χαρακτηριστικά της κατηγορίας για άλλους λόγους, αλλά συμμορφούνται προς αυτά της κατηγορίας II ή, κατ' εξαίρεση γίνονται δεκτά στις ανοχές της κατηγορίας αυτής.Για τα άλλα πράσα 10 % κατ' αριθμό ή κατά βάρος των πράσων δεν ανταποκρίνονται στα χαρακτηριστικά της κατηγορίας αλλά συμμορφούνται προς αυτά της κατηγορίας II, ή κατ' εξαίρεση γίνονται δεκτά στις ανοχές της κατηγορίας αυτής.ii) Κατηγορία II10 % κατ' αριθμό ή κατά βάρος των πράσων δεν ανταποκρίνονται στα χαρακτηριστικά της κατηγορίας αυτής, ούτε στα ελάχιστα χαρακτηριστικά, εκτός από τα προϊόντα που έχουν προσβληθεί από σήψη, φέρουν σημαντικούς μώλωπες, ή έχουν υποστεί οποιαδήποτε άλλη αλλοίωση ώστε να καθίστανται ακατάλληλα προς κατανάλωση.Β. Ανοχές μεγέθουςΓια όλες τις κατηγορίες, 10 % κατ' αριθμό ή κατά βάρος των πράσων που δεν ανταποκρίνονται στην ελάχιστη προβλεπόμενη διάμετρο ή, για τα πράσα της κατηγορίας Ι, που δεν ανταποκρίνονται στις απαιτήσεις ομοιογένειας.V. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΑΡΟΥΣΙΑΣΗΑ. ΟμοιογένειαΤο περιεχόμενο κάθε κιβωτίου ή κάθε δεσμίδας του αυτού κιβωτίου πρέπει να είναι ομοιογενές, να περιλαμβάνει αποκλειστικά πράσα της αυτής καταγωγής, ποικιλίας ή εμπορικού τύπου ποιότητας και μεγέθους (όσον αφορά το τελευταίο εφόσον επιβάλλεται η ύπαρξη ομοιογένειας), και καταφανώς της αυτής αναπτύξεως και χρωματισμού.Το διακρινόμενο τμήμα του περιεχομένου του κιβωτίου ή της δεσμίδας πρέπει να είναι αντιπροσωπευτικό του συνόλου.Β. ΣυσκευασίαΤα πράσα πρέπει να συσκευάζονται εις τρόπον ώστε να εξασφαλίζεται η επαρκής προστασία του προϊόντος.Τα υλικά που χρησιμοποιούνται στο εσωτερικό του κιβωτίου πρέπει να είναι καινουργή, καθαρά και τέτοια ώστε να μην είναι δυνατόν να προκληθούν εσωτερικές ή εξωτερικές αλλοιώσεις στα προϊόντα. Είναι δυνατόν να χρησιμοποιηθούν υλικά με εμπορικές ενδείξεις, και ιδίως χαρτιά ή αυτοκόλλητα υπό τον όρο ότι η εκτύπωση ή η σήμανση γίνεται με μη τοξική μελάνη ή κόλλα.Τα κιβώτια ή οι δεσμίδες που παρουσιάζονται χωρίς συσκευασία πρέπει να είναι απαλλαγμένα από κάθε ξένο σώμα.Γ. ΠαρουσίασηΗ παρουσίαση των πράσων είναι δυνατή ως εξής:- είτε τακτοποιημένα στη συσκευασία,- είτε κατά δεσμίδες, συσκευασμένες ή μη.Οι δεσμίδες στο ίδιο κιβώτιο πρέπει να είναι αισθητά ομοιόμορφες.VI. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗ ΣΗΜΑΝΣΗΚάθε κιβώτιο ή δεσμίδα χύμα πρέπει να φέρει, με γράμματα ευανάγνωστα, ανεξίτηλα και εξωτερικά διακρινόμενα και σε περίπτωση συσκευασμένης παρουσιάσεως, οι ενδείξεις αυτές συγκεντρώνονται στην ίδια πλευρά, με τις ακόλουθες ενδείξεις:Α. ΑναγνώρισηΣυσκευαστής ή/και αποστολέας: 'Ονομα και διεύθυνση ή χαρακτηριστικό σήμα που έχει δοθεί ή αναγνωρισθεί από επίσημη υπηρεσία. Ωστόσο, όταν χρησιμοποιείται ένας κωδικός (συμβολική αναγνώριση), η ένδειξη "συσκευαστής ή/και αποστολέας (ή μία ισοδύναμη συντομογραφία)" πρέπει να αναγράφεται πλησίον του κωδικού αυτού (συμβολική αναγνώριση).Β. Φύση του προϊόντος- "Πράσα" εάν το περιεχόμενο δεν διακρίνεται εξωτερικά,- "Πρώιμα πράσα", ενδεχομένως.Γ. Καταγωγή του προϊόντος- Χώρα καταγωγής και ενδεχομένως ζώνη παραγωγής ή εθνική, περιφερειακή ή τοπική ονομασία.Δ. Εμπορικά χαρακτηριστικά- κατηγορία,- αριθμός δεσμίδων (σε περίπτωση παρουσιάσεως σε δεσμίδες εντός συσκευασίας).Ε. Επίσημο σήμα ελέγχου (προαιρετικό)Για τα πράσα που αποστέλλονται χύμα, τα οποία φορτώνονται απευθείας σε μέσο μεταφοράς, οι ενδείξεις που αναφέρονται στην παράγραφο VI. 1 πρέπει να αναγράφονται επί εγγράφου που συνοδεύει τα εμπορεύματα, ή επί δελτίου τοποθετημένου ευκρινώς στο εσωτερικό του μέσου μεταφοράς.(1) Πράσα απευθείας σποράς τα οποία δεν έχουν μεταφυτευθεί και τα οποία συγκομίζονται από το τέλος του χειμώνα έως την αρχή του καλοκαιριού.